CELEX: 21978A0222(01)
Language: bg
Date: 1973-04-05 00:00:00
Title: Споразумение между Кралство Белгия, Кралство Дания, Федерална република Германия, Ирландия, Италианската република, Великото херцогство Люксембург, Кралство Нидерландия, Европейската общност за атомна енергия и Международната агенция по атомна енергия в изпълнение на член III, параграфи 1 и 4 от Договора за неразпространение на ядрените оръжия

Важна правна забележка

|

21978A0222(01)

Официален вестник n° L 051 , 22/02/1978 стр. 0001 - 0026 специално финландско издание: глава 11 том 5 стр. 0003  специално шведско издание: глава 11 том 5 стр. 0003  специално испанско издание: глава 12 том 3 стр. 0056  специално португалско издание глава 12 том 3 стр. 0056  специално чешко издание глава 11 том 13 стр. 3  - 28 специално испанско издание глава 11 том 13 стр. 3  - 28 специално унгарско издание глава 11 том 13 стр. 3  - 28 специално литвийско издание глава 11 том 13 стр. 3  - 28 LV.ES глава 11 том 13 стр. 3  - 28 MT.ES глава 11 том 13 стр. 3  - 28 PL.ES глава 11 том 13 стр. 3  - 28 SK.ES глава 11 том 13 стр. 3  - 28 специално словенско издание глава 11 том 13 стр. 3  - 28

		19780222Споразумениемежду Кралство Белгия, Кралство Дания, Федерална република Германия, Ирландия, Италианската република, Великото херцогство Люксембург, Кралство Нидерландия, Европейската общност за атомна енергия и Международната агенция по атомна енергия в изпълнение на член III, параграфи 1 и 4 от Договора за неразпространение на ядрените оръжия(78/164/Евратом)КАТО ИМАТ ПРЕДВИД, че Кралство Белгия, Кралство Дания, Федерална република Германия, Ирландия, Италианската република, Великото херцогство Люксембург и Кралство Нидерландия (наричани по-долу "държавите") са страни по Договора за неразпространение на ядрените оръжия (наричан по-долу "Договора"), открит за подписване в Лондон, Москва и Вашингтон на 1 юли 1968 г. и влязъл в сила на 5 март 1970 г.;КАТО НАПОМНЯТ, че съгласно член IV, параграф 1 от Договора, нищо в Договора не може да бъде тълкувано като засягащо неотменимото право на всички страни по Договора да развиват изследователска, производствена дейност и използване на ядрената енергия за мирни цели без дискриминация и в съответствие с членове I и II от Договора;КАТО НАПОМНЯТ, че съгласно член IV, параграф 2 от Договора всички страни по него се задължават да улесняват и имат правото да вземат възможно най-пълно участие в обмена на апаратура, материали и научно-техническа информация относно прилагането на ядрената енергия с мирни цели;КАТО НАПОМНЯТ по-нататък, че съгласно условията на същия параграф страните по Договора, които се намират в такава позиция, също си сътрудничат, като спомагат за сътрудничеството самостоятелно или заедно с останалите държави или международни организации при по-нататъшното развитие при прилагането на ядрената енергия за мирни цели, особено на териториите на държавите, които не притежават ядрени оръжия, които са страни по Договора;КАТО ИМАТ ПРЕДВИД, че в член III, параграф 1 от Договора е предвидено, че всяка държава, страна по Договора, се задължава да приеме предпазни мерки съгласно изложеното в споразумението, което предстои да се договори и сключи с Международната агенция за атомна енергия (наричана по-долу "Агенцията") в съответствие с Устава на Агенцията (наричан по-долу "Устава"), както и със системата от предпазни мерки, приета от Агенцията, изключително за целите на контрола върху изпълнението на задълженията им, поети съгласно настоящия договор с оглед предотвратяване отклоняването на ядрената енергия от използването ѝ за мирни цели към използването ѝ за производство на ядрени оръжия или на други ядрени взривни устройства;КАТО ИМАТ ПРЕДВИД, че член III, параграф 4 предвижда, че държавите, които не притежават ядрени оръжия, страни по Договора, се задължават да сключат споразумения с Агенцията в отговор на изискванията съгласно горепосочения член самостоятелно или съвместно с останалите държави в съответствие с Устава;КАТО ИМАТ ПРЕДВИД, че държавите са членки на Европейската общност за атомна енергия (Евратом) (наричана по-долу "Общността") и участват в институции, които имат общи регулаторни, изпълнителни и съдебни правомощия с тези на Европейските общности, каквито правомощия тези институции упражняват по право в областите, в които са компетентни, и които са пряко приложими в правните системи на държавите-членки;КАТО ИМАТ ПРЕДВИД, че с тази институционална рамка Общността, по-специално има за задачата да гарантира, посредством подходящи предпазни мерки, че ядрените материали няма да се отклоняват за цели, различни от онези цели, за които са предназначени, както и че, считано от датата на влизане в сила на настоящия договор, в рамките на териториите на държавите, посредством системата от предпазни мерки, установена от Евратом, от Общността ще се изисква изходният и предназначеният за специални цели ядрен материал при всички ядрени дейности с мирни цели на териториите на държавите да не се отклонява за производството на ядрени оръжия или на други ядрени взривни устройства;КАТО ИМАТ ПРЕДВИД, че тези предпазни мерки включват нотифициране на Общността относно основните технически характеристики на ядрените мощности, воденето и предаването на работните дневници с оглед даване възможност за оформяне на отчетност по ядрените материали в рамките на Общността като цяло, за провеждане на инспекционни проверки от страна на длъжностни лица от Общността, както и прилагането на система от санкции;КАТО ИМАТ ПРЕДВИД, че Общността има за задача установяването на отношения с други страни и международни организации, които отношения биха могли да доведат до напредък в използването на ядрената енергия за мирни цели, като при това е изрично упълномощена да поеме специални задължения във връзка с предприемането на предпазни мерки в рамките на споразумение с трета държава или международна организация;КАТО ИМАТ ПРЕДВИД, че международната система от предпазни мерки, възприета от Агенцията съгласно Договора, включва по-специално разпоредби относно воденето на дневници, предаването на Агенцията на отчети по всички ядрени материали, върху които се разпространяват предпазните мерки, инспекционните проверки, провеждани от инспектори на Агенцията, изискванията по отношение на създаването и поддържането на система за отчетност на ядрените материали и контрол върху същите от страна на дадена държава, както и мерките във връзка с контрола на неотклонението на ядрените материали;КАТО ИМАТ ПРЕДВИД, че Агенцията, в светлината на уставните ѝ задължения и отношенията ѝ с Генералната асамблея и Съвета за сигурност на Организацията на обединените нации, е поела отговорността за гарантиране пред международната общественост, че съгласно настоящия договор се прилагат ефективни предпазни мерки;КАТО ОТБЕЛЯЗВАТ, че държавите, които членуват в Общността, при подписването на настоящия договор са известили във връзка с това, че предпазните мерки, предвидени съгласно член III, параграф 1 от Договора, следва да бъдат постановени чрез споразумение за проверка, сключено между Общността, държавите и Агенцията, и да се дефинират по такъв начин, че да не бъдат засегнати правата и задълженията на държавите и на Общността;КАТО ИМАТ ПРЕДВИД, че Управителният съвет на Агенцията (наричан по-долу "Съвета") е одобрил широк набор от образци на разпоредби за структурата и съдържанието на споразуменията между Агенцията и държавите, които се изискват във връзка с Договора, и които трябва да се използват като основа за договаряне на споразуменията за предпазните мерки между Агенцията и държавите, които не притежават ядрени оръжия, които са страни по Договора;КАТО ИМАТ ПРЕДВИД, че Агенцията е упълномощена съгласно член III, алинея А.5 от Устава, по молба на страните да прилага предпазни мерки по отношение на всяко двустранно или многостранно споразумение, или по молба на дадена държава, да прилага предпазни мерки по отношение на всички дейности на тази държава в областта на ядрената енергия;КАТО ИМАТ ПРЕДВИД, че желание на Агенцията, Общността и на държавите е да се избегне ненужното дублиране на дейностите в областта на предпазните мерки;АГЕНЦИЯТА, ОБЩНОСТТА И ДЪРЖАВИТЕ СЕ СПОРАЗУМЯХА ЗА СЛЕДНОТО:ЧАСТ IОСНОВНО ЗАДЪЛЖЕНИЕЧлен 1Съгласно член III, параграф 1 от Договора и в съответствие с условията на настоящото споразумение, държавите се задължават да предприемат предпазни мерки във връзка с всички изходни или специални ядрени материали във всички ядрени дейности с мирни цели в съответните техни територии, в рамките на съответната тяхна юрисдикция или навсякъде, където се разпростира техният контрол, изключително с оглед предотвратяване отклоняването на ядрените материали от използването им мирни цели към използването им за производство на ядрени оръжия или на други ядрени взривни устройства.ПРИЛАГАНЕ НА ПРЕДПАЗНИТЕ МЕРКИЧлен 2Агенцията може и задължение да гарантира, че предпазните мерки се прилагат в съответствие с условията съгласно настоящото споразумение във връзка с всички изходни или специални ядрени материали във всички ядрени дейности с мирни цели в съответните територии на държавите, в рамките на съответната тяхна юрисдикция или навсякъде, където се разпростира техният контрол, изключително с оглед предотвратяване отклоняването на ядрените материали от използването им мирни цели към използването им за производство на ядрени оръжия или на други ядрени взривни устройства.Член 3а) Общността се задължава при прилагането на своите предпазни мерки във връзка с всички изходни или специални ядрени материали във всички ядрени дейности с мирни цели в съответните територии на държавите да си сътрудничи с Агенцията в съответствие с условията съгласно настоящото споразумение с оглед да се обезпечи предотвратяване отклоняването на ядрените материали за използването им за производство на ядрени оръжия или на други ядрени взривни устройства.б) Агенцията прилага предпазните си мерки в съответствие с условията на настоящото споразумение по такъв начин, който да дава възможност за проверка на констатациите на системата от предпазни мерки на Общността по отношение на обезпечаване неотклоняването на ядрените материали от мирни цели с оглед използването им за производство на ядрени оръжия или на други ядрени взривни устройства. Проверките, провеждани от страна на Агенцията, включват, inter alia, независими измервания и наблюдения, които се провеждат от Агенцията в съответствие с процедурите, посочени в настоящото споразумение. При провеждане на проверките си Агенцията отчита ефективността на системата от предпазни мерки на Общността в съответствие с условията на настоящото споразумение.СЪТРУДНИЧЕСТВО МЕЖДУ АГЕНЦИЯТА, ОБЩНОСТТА И ДЪРЖАВИТЕЧлен 4Агенцията, Общността и държавите си сътрудничат, доколкото това касае всяка от страните, с цел улесняване прилагането на предпазните мерки, предвидени в настоящото споразумение, и избягва ненужното дублиране на действия в областта на предпазните мерки.ПРИЛАГАНЕ НА ПРЕДПАЗНИТЕ МЕРКИЧлен 5Предпазните мерки, предвидени в настоящото споразумение, се прилагат така, че:а) да се избягва забавянето на икономическото и техническото развитие в Общността, както и на развитието на международното сътрудничество в областта на прилагането на ядрените технологии с мирни цели, включително международния обмен на ядрени материали;б) да се избягва нежелателна намеса в областта на прилагането на ядрените технологии с мирни цели в Общността и особено в работата на ядрените мощности, както ив) да се постигне съгласуваност с добрата управленска практика, каквато се изисква за икономичната и безопасна работа на ядрените мощности.Член 6а) Агенцията взема всички възможни предпазни мерки за защита на производствената и търговската тайна, както и на останалата поверителна информация, която й става известна при изпълнението на настоящото споразумение.б) (i) Агенцията не публикува или съобщава на никоя държава, организация или лице, каквито и да било сведения, получени от същата във връзка с изпълнението на настоящото споразумение, с изключение на случаите, в които такива специфични сведения, свързани с изпълнението на настоящото споразумение могат да бъдат предадени на Съвета и на такива служители от състава на персонала на Агенцията, които изискват такава информация поради служебните си задължения във връзка с предпазните мерки, но само до степента, до която това е необходимо за Агенцията за изпълнение на поетите от нея отговорности по изпълнение на настоящото споразумение.(ii) Обобщената информация по отношение на ядрените материали, които са предмет на предпазните мерки съгласно настоящото споразумение, може да се публикува при решение на Съвета в случай, че пряко засегнатите държави или Общността изразят съгласие за това, доколкото всяка от страните има интерес от това.Член 7а) При изпълнението на предпазните мерки съгласно настоящото споразумение следва да се отчита напълно технологичното развитие в областта на предпазните мерки, като следва да се положат всички усилия с цел обезпечаването на оптимална рентабилност и ефективното прилагане на принципа за защита на потока от ядрени материали, предмет на предпазните мерки съгласно настоящото споразумение чрез използване на инструменти и други технически методи в някои стратегически точки в такъв обем, какъвто позволява нивото на развитие на настоящите или бъдещите технологии.б) С цел обезпечаване на оптимална рентабилност следва да се използват следните средства:(i) контролиране като средство за определяне на балансовите области за целите на отчетността;(ii) статистически методи и произволен подбор при оценяване потока от ядрени материали;(iii) съсредоточаване на процедурите за проверка и контрол на онези фази в ядрено-горивния цикъл, при които се осъществява производственият процес, процесът на обработка, използване хранилищата за ядрени материали, от които лесно може да се получат ядрени оръжия или други ядрени взривни устройства, както и свеждане до минимум на процедурите, свързани с проверките на ядрените материали, при условие че всичко това на пречи на изпълнението на настоящото споразумение.ПРЕДАВАНЕ НА ИНФОРМАЦИЯ НА АГЕНЦИЯТАЧлен 8а) С цел обезпечаване ефективното приложение на предпазните мерки съгласно настоящото споразумение Общността се задължава, в съответствие с разпоредбите, изложени в настоящото споразумение, да предостави на Агенцията информацията относно ядрените материали, предмет на такива предпазни мерки, както и с основната част от съоръженията, необходими за защита на такива материали.б) (i) Агенцията изисква само минималното количество информация и данни, необходимо за осъществяване на нейните отговорности съгласно настоящото споразумение.(ii) Сведенията относно съоръженията следва да представляват минимумът, необходим за осъществяване на защитата на ядрените материали, предмет на такива предпазни мерки съгласно настоящото споразумение.в) При искане от страна на Общността Агенцията следва да има готовността да проучи на територията на съоръженията на Общността онези проектни данни, за които Общността счита, че са от особена важност. Такива данни не е необходимо да бъдат физически предавани на Агенцията, при условие че същите са налични за по-нататъшно проучване от страна на Агенцията на съответните места в Общността.ИНСПЕКТОРИ НА АГЕНЦИЯТАЧлен 9а) (i) Агенцията осигурява съгласието на Общността и държавите за назначенията на инспектори на Агенцията в държавите.(ii) В случай, че Общността, било след предложение за назначение или след като дадено назначение е било извършено, възрази срещу такова назначение, Агенцията следва да предложи на Общността и на държавите алтернативна кандидатура или кандидатури.(iii) В случай, че в резултат от повторен отказ от страна на Общността да приеме назначените от Агенцията инспектори, инспекционните проверки в съответствие с настоящото споразумение биха били възпрепятствани, такъв отказ следва да се разгледа от Съвета след препращане на случая за разглеждане от генералния директор на Агенцията (наричан по-долу "Генералния директор"), с оглед предприемането на необходимите действия.б) Общността и съответните държави предприемат необходимите стъпки с цел инспекторите на Агенцията да могат да изпълняват ефективно своите функции съгласно настоящото споразумение.в) Посещенията и дейността на инспекторите на Агенцията се уреждат, така че:(i) да се сведат до минимум възможните неудобства и неблагоприятни влияния за Общността и държавите, както и по отношение на инспектираните ядрени дейности, както и(ii) да се обезпечи защитата на производствената тайна и на всяка друга поверителна информация, която става известна на инспекторите на Агенцията.ПРИВИЛЕГИИ И ИМУНИТЕТЧлен 10Всяка държава прилага по отношение на Агенцията, включително по отношение на имуществото ѝ, приходите и активите ѝ, по отношение на нейните инспектори и други длъжностни лица, изпълняващи функции съгласно настоящото споразумение, съответните разпоредби от Споразумението относно привилегиите и имунитетите на Международната агенция за атомна енергия.УПОТРЕБА ИЛИ РАЗРЕЖДАНЕ НА ЯДРЕНИЯ МАТЕРИАЛЧлен 11Предпазните мерки съгласно настоящото споразумение по отношение на ядрените материали приключват действието си след решение, взето от Общността и Агенцията, въз основа на това, че материалът е употребен или е разреден по начин, че вече не е годен за експлоатация в каквато и да било ядрена дейност, имаща отношение към предпазните мерки, или че същият е станал практически невъзстановим.ТРАНСФЕР НА ЯДРЕН МАТЕРИАЛ ОТ ДЪРЖАВИТЕЧлен 12Общността нотифицира Агенцията относно трансфера от държавите на ядрени материали, предмет на предпазни мерки, съгласно настоящото споразумение и в съответствие с разпоредбите на настоящото споразумение. Предпазните мерки съгласно настоящото споразумение, прилагани по отношение на ядрените материали, се прекратяват, когато страната, получател поеме отговорността за същите съгласно разпоредбите на настоящото споразумение. Агенцията води отчет, в който се посочва всеки трансфер и, когато е приложимо, прилагането на предпазните мерки по отношение на ядрените материали се подновява.РАЗПОРЕДБИ, ОТНАСЯЩИ СЕ ДО ЯДРЕН МАТЕРИАЛ, ПРЕДНАЗНАЧЕН ЗА НЕЯДРЕНИ ДЕЙНОСТИЧлен 13Когато даден ядрен материал, предмет на предпазни мерки съгласно настоящото споразумение, предстои да бъде използван за неядрени дейности, например при производството на сплави или керамика, преди ядреният материал да бъде използван за такива цели Общността следва да даде съгласието си на Агенцията, относно обстоятелствата, при които действието на предпазните мерки, прилагани по отношение на ядрения материал, може да бъде преустановено.НЕПРИЛАГАНЕ НА ПРЕДПАЗНИ МЕРКИ ПО ОТНОШЕНИЕ НА ЯДРЕН МАТЕРИАЛ, ПРЕДНАЗНАЧЕН ЗА ИЗПОЛЗВАНЕ С НЕМИРНИ ЦЕЛИЧлен 14В случай, че дадена държава възнамерява да упражни правото си да използва дадени ядрени материали, за които се изисква прилагането на предпазни мерки съгласно настоящото споразумение в дадена ядрена дейност, за която не се изисква прилагането на предпазни мерки съгласно настоящото споразумение, се прилагат следните процедури:а) Общността и държавите следва да информират Агенцията относно дейността, а държавата да разясни следното:(i) че използването на ядрения материал във военна дейност, излизаща извън рамките на предписанията, няма да влезе в противоречие със задължението, което държавата може да е поела, и по отношение на което са приложими предпазните мерки на Агенцията, а именно задължението, че ядреният материал ще се използва само за мирни цели; както и(ii) че в течение на периода на неприлагане на предпазни мерки съгласно настоящото споразумение ядреният материал няма да бъде използван за производството на ядрени оръжия или за други ядрени взривни устройства;б) Агенцията и Общността се договарят, че само, когато ядреният материал е включен в такава дейност, да не се прилагат предпазните мерки, предвидени в настоящото споразумение. Договореността идентифицира, доколкото това е възможно, периода или обстоятелствата, при които предпазните мерки няма да се прилагат. При всички случаи прилагането на предпазните мерки, предвидени в настоящото споразумение, се подновява веднага щом бъде подновено използването на ядрения материал за мирни цели. Агенцията следва да бъде информирана относно общото количество и състава на такъв материал в съответната държава или държави, както и относно всеки трансфер на такъв материал от тази държава или държави; както ив) всяка договореност се прави след съгласуване с Агенцията. Такова съгласуване се постига във възможно най-кратки срокове и се отнася само до такива въпроси, каквито са, inter alia, временните и процедурните разпоредби и договореностите относно отчетността, но не се отнася по никакъв начин до каквото и да било одобрение, нито до поверителни сведения във връзка с военна дейност, нито до използването на ядрения материал в такава дейност.ФИНАНСИРАНЕЧлен 15Агенцията, Общността и държавите поемат разходите, направени от всяка от тях във връзка с изпълнението на съответните им задължения в съответствие с настоящото споразумение. Въпреки това в случай, че Общността, държавите или лицата под тяхната юрисдикция, направят извънредни разходи в резултат на специално искане от страна на Агенцията, Агенцията възстановява такива разходи, при условие че е изразила предварително съгласието си за това. Във всички случаи, Агенцията поема разходите във връзка с всяко допълнително измерване или представяне на образци, каквито е възможно да бъдат поискани от инспекторите на Агенцията.ОТГОВОРНОСТ НА ТРЕТИТЕ СТРАНИ ПРИ ЯДРЕНИ ЩЕТИЧлен 16Общността и държавите гарантират, че всякаква защита срещу отговорност на трети страни по отношение на ядрени щети, включително всякакви застраховки или друго финансово обезпечение, което може да бъде налице съгласно техните законови или подзаконови разпоредби, се прилага по отношение на Агенцията и нейните служители в изпълнение на настоящото споразумение по начин, еквивалентен на начина, по който такава защита се прилага по отношение на гражданите на съответните държави.МЕЖДУНАРОДНА ОТГОВОРНОСТЧлен 17Всеки иск от страна на Общността или на държавите срещу Агенцията или от страна на Агенцията срещу Общността или държава, по отношение на каквато и да било вреда, възникнала във връзка с изпълнението на предпазните мерки по настоящото споразумение, различна от вреда, възникнала от ядрен инцидент, се урежда в съответствие с международното право.МЕРКИ ВЪВ ВРЪЗКА С ПРОВЕРКА ЗА НЕРАЗПРОСТРАНЕНИЕ НА ЯДРЕНИ МАТЕРИАЛИЧлен 18В случай, че Съветът след получаване на доклад от Генералния директор реши, че дадено действие, извършено от Общността или от държава, доколкото някоя от страните е индивидуално засегната, е съществено и спешно с оглед гарантиране на проверката, че даден ядрен материал, предмет на прилагане на предпазни мерки съгласно настоящото споразумение, не е отклонен за производство на ядрени оръжия или други ядрени взривни устройства, Съветът може да призове Общността или тази държава незабавно да предприемат необходимото действие, независимо дали са задействани процедурите за разрешаване на спор съгласно член 22.Член 19В случай, че Съветът след проучване на съответната информация, докладвана от Генералния директор, констатира, че Агенцията не е в състояние да провери, че не е налице отклонение на ядрен материал, подлежащ на предпазни мерки съгласно настоящото споразумение, с цел производство на ядрени оръжия или други ядрени взривни устройства, той може да изготви отчетите, предвидени съгласно член ХII, параграф В от Устава, а също и да предприеме, когато е приложимо, други мерки, предвидени съгласно този параграф. При предприемане на такова действие Съветът следва да вземе предвид степента на защита, предвидена в предпазните мерки, които са приложени, и да предложи на Общността или на държавата, доколкото някоя от страните е индивидуално засегната, разумни възможности за представяне пред Съвета на всякакви необходими уверения.ТЪЛКУВАНЕ И ПРИЛАГАНЕ НА СПОРАЗУМЕНИЕТО И РАЗРЕШАВАНЕ НА СПОРОВЕТЕЧлен 20По искане на Агенцията, на Общността или на дадена държава се предвиждат консултации по всеки въпрос, произтичащ вследствие на тълкуването или прилагането на настоящото споразумение.Член 21Общността и държавите имат право да изискват всеки въпрос, произтичащ във връзка с тълкуването или прилагането на настоящото споразумение, да бъде разглеждан от Съвета. Съветът кани Общността и съответната страна за участие в обсъждането на всички такива въпроси от Съвета.Член 22Всеки спор, възникнал във връзка с тълкуването или прилагането на настоящото споразумение с изключение на споровете, отнасящи се до констатация, направена от Съвета съгласно член 19, или на действие, предприето от Съвета, и произтичащо от такава констатация, който не е разрешен чрез преговори или друга процедура, съгласувана между Агенцията, Общността и държавите, по искане на която и да е от страните, подлежи на отнасяне до арбитражен съд, съставен от петима арбитри. Общността и държавите определят двама арбитри, а Агенцията също определя двама арбитри, като така посочените четирима арбитри избират петия арбитър, който изпълнява функциите на председател.Ако в срок от тридесет дни от подаването на молбата за арбитраж Общността и държавите или Агенцията не са определили по двама арбитри, Общността или Агенцията могат да поискат тези арбитри да бъдат определени от председателя на Международния арбитражен съд. Същата процедура се прилага в случай, че в срок от тридесет дни от определянето или назначаването на четвъртия арбитър, петият арбитър все още не е избран.При мнозинство на членовете на арбитражния съд се счита, че е постигнат кворум, като всички решения изискват съгласието на поне трима арбитри. Арбитражната процедура се определя от арбитражния съд. Решенията на съда са задължителни за Агенцията, Общността и за съответните държави.ПРИСЪЕДИНЯВАНЕЧлен 23а) Настоящото споразумение влиза в сила по отношение на държави, които не притежават ядрени оръжия и са страни по Договора, които стават членки на Общността след:(i) нотифициране на Агенцията от страна на съответната държава, че нейните процедури във връзка с влизането в сила на настоящото споразумение са изпълнени; и(ii) нотифициране на Агенцията от страна на Общността, че последната е в състояние да прилага своите предпазни мерки по отношение на въпросната държава за целите на настоящото споразумение.б) Когато съответната държава е сключила други споразумения с Агенцията относно прилагането на предпазните мерки на Агенцията, след влизане в сила на настоящото споразумение по отношение на тази държава прилагането на предпазните мерки на Агенцията съгласно такива споразумения се отменя за срока, през който е в сила настоящото споразумение; при условие, обаче, че задълженията на такава държава по тези споразумения продължават да важат, като никоя от разпоредбите на тези споразумения не може да се прилага по начин, който би послужил за военни цели.ИЗМЕНЕНИЕ НА СПОРАЗУМЕНИЕТОЧлен 24а) По молба на една от страните, Агенцията, Общността и държавите се консултират относно внасяне на изменения в настоящото споразумение.б) За всички изменения се изисква съгласието на Агенцията, Общността и държавите.в) Генералният директор незабавно информира всички държави-членки на Агенцията относно всяко изменение в настоящото споразумение.ВЛИЗАНЕ В СИЛА И СРОК НА ДЕЙСТВИЕЧлен 25а) Настоящото споразумение влиза в сила от деня, в който Агенцията получава от Общността и държавите писмено нотифициране, че са спазени техните собствени изисквания във връзка с влизането в сила. Генералният директор незабавно информира всички държави-членки на Агенцията относно влизането в сила на настоящото споразумение.б) Настоящото споразумение остава в сила, докато държавите-членки са страни по Договора.ПРОТОКОЛЧлен 26Протоколът, прикрепен към настоящото споразумение представлява неразделна част от него. Терминът "споразумение", както е използван в настоящия инструмент, означава споразумението заедно с протокола.ЧАСТ IIВЪВЕДЕНИЕЧлен 27Целта на тази част на споразумението е да определи в съответствие с изискванията процедурите, които следва да се прилагат при изпълнението на разпоредбите във връзка с предпазните мерки, посочени в част I.ЦЕЛ НА ПРЕДПАЗНИТЕ МЕРКИЧлен 28Целта на процедурите във връзка с предпазните мерки, формулирани в настоящото споразумение, е навременното установяване на отклонения на значителни количества ядрени материали от мирни ядрени дейности за производство на ядрени оръжия или на други ядрени взривни устройства или за неизвестни цели, и възпирането на такива отклонения с риск за преждевременно откриване.Член 29С оглед постигане на целта, формулирана в член 28 една от най-съществените предпазни мерки е материалната отчетност, наред с контролирането и надзора над ядрените материали, като важни допълнителни мерки.Член 30Техническото заключение след провеждане на проверка от страна на Агенцията е под формата на декларация, в която за всяка област на материални баланси се указват количествата неотчетени материали за определен период от време, с уточняване на допустимите граници на точност на изчисленията по представените количества.СИСТЕМА ОТ ПРЕДПАЗНИ МЕРКИ НА ОБЩНОСТТАЧлен 31Съгласно член 3 Агенцията, при изпълнението на дейностите си по проверка, използва изцяло системата от предпазни мерки на ОбщносттаЧлен 32Системата на Общността за отчетност и контрол на ядрените материали съгласно настоящото споразумение се основава върху структурата от областите на материални баланси. Прилагайки своите предпазни мерки, Общността използва и предвижда в необходимата степен и според целесъобразността формулираните в допълващите споразумения мерки, както следва:а) измервателна система за определяне на количествата получени, произведени, изпратени, изгубени или премахнати от инвентарния опис по други причини ядрени материали, както и количествата, вписани в инвентарния опис;б) оценка на точността и прецизността на измерванията наред с оценка на несигурността на измерванията;в) процедури при установяване, преглеждане и оценяване на разликите в измерванията, направени съответно от изпращача или получателя;г) процедури за изработване на наличен запас;д) процедури за оценка на натрупаните количества неизмерен инвентарен запас и неотчетени загуби;е) система от извлечения и отчети за всяка област на материалните баланси, разкриваща инвентарните описи на ядрените материали и измененията в този инвентарен опис, включително получените и трансферирани количества от всяка област на материалните баланси;ж) разпоредби, които да гарантират, че счетоводните процедури и договореностите се прилагат правилно; както из) процедури за предоставянето на отчети на Агенцията в съответствие с членове 59—65 и 67—69.Член 33Предпазните мерки съгласно настоящото споразумение не се прилагат по отношение на материалите, които се получават в резултат от дейности, свързани с добива или преработването на руди.Член 34а) Когато някакъв материал, съдържащ уран или торий, който не е стигнал до фазата в цикъла на ядреното гориво, описана в буква в), се изнася пряко или непряко в държава, която не притежава ядрени оръжия и не представлява страна по настоящото споразумение, Общността информира Агенцията относно количеството, състава и предназначението на такъв материал, освен ако материалът се изнася за конкретни неядрени цели.б) Когато някакъв материал, съдържащ уран или торий, който не е стигнал до фазата в цикъла на ядреното гориво, описана в буква в), се внася пряко или непряко в държавите, Общността информира Агенцията относно количеството, състава и предназначението на такъв материал, освен ако материалът се изнася за конкретни неядрени цели.в) Когато някакъв ядрен материал със състав и чистота, подходящи за производството на ядрено гориво или за изотопно обогатяване, е напуснал територията на предприятието производител или производствения стадий, при който е бил произведен, или ако такъв ядрен материал или всякакъв друг ядрен материал, произведени в по-късна фаза от цикъла на работа на ядреното гориво, се внасят в държавите, такива ядрени материали следва да бъдат подложени на друг вид процедури по предпазни мерки, посочени в настоящото споразумение.ПРЕКРАТЯВАНЕ НА ПРЕДПАЗНИТЕ МЕРКИЧлен 35а) Действието на предпазните мерки, предвидени съгласно настоящото споразумение по отношение на дадени ядрени материали, се преустановява при условията, формулирани в член 11. Когато условията по този член не са спазени, но Общността счита, че възстановяването от остатъци на ядрените материали, предмет на предпазни мерки съгласно настоящото споразумение, временно не е целесъобразно или желателно, Агенцията и Общността се консултират относно това какви предпазни мерки е подходящо да бъдат приложени.б) Действието на предпазните мерки, предвидени съгласно настоящото споразумение по отношение на дадени ядрени материали, се преустановява при условията, формулирани в член 13, при условие че Агенцията и Общността изразят съгласие, че такива ядрени материали практически са невъзстановими.ИЗКЛЮЧЕНИЯ ОТ ПРИЛАГАНЕТО НА ПРЕДПАЗНИ МЕРКИЧлен 36По молба на Общността Агенцията изключва от предпазните мерки съгласно настоящото споразумение следните ядрени материали:а) специални ядрени материали, при условие че се използват в количества от порядъка на грамове или по-малко за чувствителни компоненти в различни инструменти;б) ядрени материали в случаите, в които се използват за неядрени дейности в съответствие с член 13, при условие че такива ядрени материали са възстановими; както ив) плутоний с изотопна концентрация на плутоний-238, превишаваща 80 %.Член 37По искане на Общността Агенцията освобождава от предпазните мерки съгласно настоящото споразумение ядрени материали, които при други обстоятелства биха подлежали на такива предпазни мерки, при условие че общото количество ядрени материали, освободено от прилагането на предпазни мерки в държавите в съответствие с настоящия член при никакви обстоятелства не може да превишава следните стойности:а) един килограм общо количество специален ядрен материал, който може да се състои от един или повече от следните елементи:(i) плутоний;(ii) уран със степен на обогатяване 0,2 (20 %) и над тези стойности, като се отчита стойността, която се получава при умножаването на теглото му по степента на обогатяване, както и(iii) уран със степен на обогатяване под 0,2 (20 %) и над тези стойности уран в естествено състояние, като се отчита стойността, която се получава при умножаването на теглото му по пет пъти степента на обогатяване на квадрат;б) общо 10 тона уран в естествено състояние и обеднен уран със степен на обогатяване, по-висока от 0,005 (0,5 %);в) 20 тона обеднен уран със степен на обогатяване, равна или по-ниска от 0,005 (0,5 %); както иг) 20 тона торий;или такива по-големи количества с общо приложение, каквито могат да бъдат посочени от Съвета.Член 38В случай, че освободените от предпазните мерки ядрени материали предстои да бъдат подложени на обработка или да бъдат складирани заедно с ядрени материали, които са предмет на предпазни мерки съгласно настоящото споразумение, следва да се предвиди подновяване прилагането на предпазните мерки и към освободените ядрени материали.ДОПЪЛВАЩИ ДОГОВОРЕНОСТИЧлен 39Общността приема допълващи договорености с Агенцията, в които се посочва по-подробно, до необходимата степен, която да позволи на Агенцията да изпълнява своите задължения съгласно настоящото споразумение по ефективен и ефикасен начин, как трябва да се прилагат процедурите, определени в настоящото споразумение. Допълващите договорености могат да бъдат разширени или променени посредством споразумение между Агенцията и Общността без да се внасят изменения в настоящото споразумение.Член 40Допълващите договорености влизат в сила по същото време, когато влиза в сила настоящото споразумение, или във възможно най-кратък срок след това. Агенцията, Общността и държавите полагат всички усилия, за да постигнат влизането в сила на такива споразумения в срок от 90 дни след влизането в сила на настоящото споразумение; за продължаване на този срок се изисква споразумение между Агенцията, Общността и държавите. Общността представя на Агенцията по най-бързия начин исканата информация във връзка с прилагането на допълващите договорености. При влизането в сила на настоящото споразумение Агенцията може да прилага процедурите, установени в споразумението по отношение на ядрените материали, изброени в описа, предвиден в член 41, дори в случай, че допълващите договорености все още не са влезли в сила.ИНВЕНТАРЕН ОПИСЧлен 41Въз основа на първоначалния отчет, посочен в член 62, Агенцията съставя единен инвентарен опис на всички ядрени материали в държавите, предмет на предпазни мерки съгласно настоящото споразумение, независимо от техния произход и води този инвентарен опис въз основа на постъпващите отчети и на резултатите от провежданите проверки. Копия от инвентарния опис се предоставят на Общността на интервали от време, които предстои да се бъдат съгласувани.ОПИСАТЕЛНА ИНФОРМАЦИЯОбщи разпоредбиЧлен 42Съгласно член 8 по време на обсъждането на допълващите договорености Общността следва да предоставя на Агенцията описателна информация по отношение на съществуващите мощности. Сроковете за предоставяне на описателна информация по отношение на новите мощности следва да се уточнят в допълващите договорености, като такава документация се предоставя във възможно най-кратки срокове преди въвеждането на ядрените материали в новите съоръжения.Член 43Описателната информация, която следва да се представя на Агенцията, включва, когато е приложимо, по отношение на всяко съоръжение следното:а) идентификация на съоръжението, в която се включва неговия общ характер, цел, номинален капацитет и географско разположение, както и наименование и адрес, които се използват за обичайни делови цели;б) описание на общата уредба на съоръжението, като по възможност в описанието се включват формата, разположението и потокът ядрени материали, както и общият изглед на най-важните части от оборудването, които се използват за производството, използването или обработката на ядрените материали;в) описание на характеристиките на съоръжението, отнасящи се до материалната отчетност, контролирането и наблюдението над ядрените материали; както иг) описание на съществуващите и предлаганите при съоръжението процедури по отношение на материалната отчетност и контрол, като специално внимание следва да се отдели на областите на материалния баланс, указани от оператора, измерванията на потока и процедурите за физическата инвентаризация на ядрените материали.Член 44По отношение на всяко съоръжение на Агенцията се предоставя и друга документация във връзка с прилагането на предпазните мерки съгласно настоящото споразумение, ако това се изисква в допълващите договорености. Общността предоставя на Агенцията допълнителна информация във връзка със санитарните процедури и процедурите по безопасността, които Агенцията наблюдава, и с които инспекторите на Агенцията на съоръжението се съобразяват.Член 45Общността предоставя на Агенцията за разглеждане проектна документация по отношение на измененията, имащи отношение към предпазните мерки съгласно настоящото споразумение и я информира предварително за всяка настъпила промяна в информацията съгласно член 44, необходим за евентуалното пренастройване на процедурите по прилагането на предпазните мерки съгласно настоящото споразумение.Член 46Цели на преглеждането на описателната информацияОписателната информация, която се предоставя на Агенцията, се използва за следните цели:а) за установяване характеристиките на съоръженията и съответните ядрени материали, подлежащи на предпазни мерки достатъчно подробно с оглед улесняване провеждането на проверки;б) за определяне областите на материални баланси, които следва да се използват за нуждите на отчетността съгласно настоящото споразумение и за подбор на онези стратегически точки, които представляват ключови точки за измервания, и които следва да се използват за определяне потока и инвентарния опис на ядрените материали; при определянето на такива области на материални баланси следва, inter alia, да се използват следните критерии:(i) обхватът на материалните баланси следва да е обвързан с точността, с която може да се определи материалният баланс;(ii) при определяне областта на материалните баланси следва да се използва всяка възможност за използване на контрола и наблюдението с цел улесняване гарантирането на пълнотата на измерванията на потока и вследствие от това опростяване прилагането на предпазни мерки, както и съсредоточаване усилията по измерване в ключовите измервателни точки;(iii) по искане на Общността или на отделна държава може да се създаде специална област на материални баланси, в която да се включи и деликатна в търговски смисъл информация;в) за установяване на базисни срокове и процедури за съставяне инвентарен опис на наличните ядрени материали за целите на отчетността съгласно настоящото споразумение;г) за създаване на процедури за оценка на отчетите и критерии за оценка на последните и на счетоводството;д) за установяване на изисквания и процедури за проверка на количествата и разположението на ядрените материали; както ие) за подбиране на подходящи комбинации от методи и похвати за съхраняване и контролиране и стратегическите точки, по отношение на които трябва да се прилагат същите.След съгласуване на резултатите от преглеждането на описателната информация между Агенцията и Общността същите се включват в допълващите договорености.Член 47Повторно преглеждане на описателната информацияОписателната информация се преразглежда повторно в светлината на промените на оперативните условия, на развитието на технологиите за защита или на опита при прилагането на процедурите за проверка с оглед промяна в действията, предприети съгласно член 46.Член 48Проверка на описателната информацияАгенцията, в сътрудничество Общността и заинтересованата държава, може да изпрати на съоръженията инспектори с цел проверка на изпратената на Агенцията описателна информация съгласно членове 42—45 и за целите, формулирани в член 46.ИНФОРМАЦИЯ ОТНОСНО ЯДРЕНИ МАТЕРИАЛИ, НАМИРАЩИ СЕ ИЗВЪН СЪОРЪЖЕНИЯТАЧлен 49Общността предоставя на Агенцията следната информация в случаите, в които ядрените материали предстои да се използват по обичаен начин извън съоръженията, по целесъобразност:а) общо описание на приложението на ядрените материали, географското им разположение и имената на потребителя за обичайни делови цели; както иб) общо описание на съществуващите и предлаганите процедури за отчетност и контрол на ядрените материали, съгласно предписанията в допълващите договорености.Общността редовно информира Агенцията относно всяка промяна в изпращаната информация съгласно настоящия член.Член 50Информацията, която се предоставя на Агенцията съгласно член 49, може да бъде използвана в необходимата степен за целите, формулирани в член 46, букви б)—е).СЧЕТОВОДНИ ЗАПИСИОбщи разпоредбиЧлен 51Общността осигурява воденето на счетоводство за всяка една от областите на материалните баланси. Счетоводството, което трябва да се води, е описано в допълващите договорености.Член 52Общността приема разпоредби с оглед улесняване прегледа на счетоводството от страна на инспекторите на Агенцията, особено ако то не се водят на английски, френски, руски или испански език.Член 53Счетоводните записи се съхраняват за период от поне пет години.Член 54Счетоводните записи съдържат, ако е уместно:а) счетоводни извлечения относно всички ядрени материали, подлежащи на предпазни мерки съгласно настоящото споразумение; както иб) оперативни извлечения относно съоръженията, съдържащи такива ядрени материали.Член 55Системата от измервания, на която се базира счетоводството, използвано за изготвяне на отчетите, трябва да отговаря на най-новите международни стандарти или да бъде еквивалентна по качество на тези стандарти.Счетоводни извлеченияЧлен 56В счетоводните извлечения фигурират следните елементи, свързани с всяка област на материалните баланси:а) всички промени в инвентарните описи с оглед да е налице възможността за определяне съдържанието на инвентарния опис по всяко време;б) всички резултати от измервания, използвани за определяне на наличния запас; както ив) всички изравнявания и корекции, извършени във връзка с промени в инвентарни описи, инвентарни книги и налични запаси.Член 57Що се отнася до всички инвентарни промени и наличните запаси, по отношение на всяка партида ядрени материали, в извлеченията следва да са отразени: идентификацията на материала, данни за партидата и данни за източника. В извлеченията следва да се водят отделни графи за урана, тория и плутония, като всяка партида материал се отразява поотделно. Следва да се отразяват всяка инвентарна промяна, датата на инвентарната промяна и, когато е уместно, областта на материалния баланс по произход и областта на материалния баланс по получаване на материала или получателят.Член 58Оперативни извлеченияВ оперативните извлечения се отразява, ако е уместно, следното по отношение на всяка област на материални баланси:а) онези работни данни, които се използват за установяване на промени в количествата и състава на ядрените материали;б) данните, получени от калибрирането на контейнерите и инструментите при изваждане на образци и провеждане на анализи, процедурите по контрол на качеството на измерванията и направените във връзка с тях оценки на случайната грешка и статистическата грешка;в) описание на реда на проведените действия при подготовката и създаването на опис на наличните материални запаси с цел да се гарантира, че същият е точен и пълен; както иг) описание на реда на проведените действия с цел констатиране на причините и размера на всякакви случайни или необхванати от измерванията евентуални загуби.ОТЧЕТИОбщи разпоредбиЧлен 59Общността предоставя на Агенцията отчети, съгласно подробните данни, описани в членове 60—65 и 67—69, за ядрените материали, предмет на предпазни мерки съгласно настоящото споразумение.Член 60Отчетите се съставят на английски, френски, руски или испански език, с изключение на случаите, за които е предвидено друго в допълващите договорености.Член 61Отчетите следва да се основават на извлеченията, водени в съответствие с членове 51—58 и, ако е уместно, се състоят от счетоводни отчети и специални отчети.Счетоводни отчетиЧлен 62Общността предоставя на Агенцията първоначалния отчет относно всички ядрени материали, предмет на предпазни мерки съгласно настоящото споразумение. Първоначалният отчет се изпраща на Агенцията в срок от 30 дни, считано от последния ден от календарния месец, в който настоящото споразумение влиза в сила и отразява положението, считано от последния ден на този месец.Член 63Общността предоставя на Агенцията следните счетоводни отчети за всяка област на материалните баланси:а) отчети за инвентарните промени, в които се отразяват всички промени в инвентарния опис на запасите от ядрени материали. Тези отчети се изпращат във възможно най-кратки срокове и при всички случаи в рамките на определеното време съгласно допълващите договорености; както иб) отчети за материалните баланси, в които са отразени материалните баланси, базирани на наличните материални запаси от ядрени материали, действително налични в областта на материалния баланс. Тези отчети се изпращат във възможно най-кратки срокове и при всички случаи в рамките на определеното време съгласно допълващите договорености.Отчетите се основават на наличните данни, считано към датата на представянето им и, според изискванията, в тях е възможно да се нанесат корекции на по-късна дата.Член 64В отчетите по инвентарните промени се отразяват данните по идентификацията и партидите за всяка партида ядрени материали, датата на инвентарната промяна и, по целесъобразност, областта на материалния баланс по произход и областта на материалния баланс по получаване, или получателят. Тези отчети следва да се придружават от кратки бележки, в които:а) да се дава обяснение на настъпилите инвентарни промени на базата на работните данни, съдържащи се в оперативните извлечения, предвидени съгласно член 58, буква а); както иб) да се дава описание, съгласно посоченото в допълващите договорености, на предварителната работна програма, в частност, съставянето на опис на наличните материални запаси.Член 65Общността отчита всяка инвентарна промяна, изравняване и корекция било на определен период от време във вид на обобщен списък, било за всеки отделен случай. Инвентарните промени се отчитат за всяка партида. Съгласно посоченото в допълващите договорености малките промени в инвентарния опис на ядрените материали, например, прехвърляне на образци за изследвания, може да се обединяват в една партида и да се отчитат като една инвентарна промяна.Член 66Агенцията предоставя на Общността за използване от заинтересованите страни шестмесечни извлечения от инвентарния опис на материалните запаси от ядрени материали, подлежащи на предпазни мерки съгласно настоящото споразумение, подадени за всяка област на материален баланс, базирани на отчетите за инвентарните промени за периода, който се покрива от всяко извлечение.Член 67Отчетите за материалните баланси включват следните вписвания, освен ако между Агенцията и Общността не е уговорено друго:а) начален опис на наличните материални запаси;б) инвентарни промени (първо увеличенията, след тях намаленията);в) краен опис на наличните материални запаси;г) разлики при изпращача и получателя;д) краен инвентарен опис на наличните материални запаси, съдържащ изравнявания;е) инвентарен опис на наличните материални запаси; както иж) материали, невписани.Към всеки отчет за материален баланс се прилага извлечение за инвентарен опис на наличните материални запаси, с изброени поотделно всички партиди и данни за всяка партида заедно с посочена идентификация на всеки материал.Член 68Специални отчетиОбщността незабавно съставя специални отчети в следните случаи:а) при възникване на всякакъв вид необичаен инцидент или обстоятелство, във връзка с което Общността счита, че е налице или е възможно да се е стигнало до загуба на ядрени материали, която да превишава установените граници, определени за тази цел в допълващите договорености; илиб) при неочаквана промяна в обема и поява на разлика с посоченото в допълващите договорености в степен, която е възможна при неразрешено преместване на ядрени материали.Член 69Уточняване и разясняване на отчетитеПо молба от страна на Агенцията Общността й представя уточнения и разяснения към всеки отчет, доколкото това има отношение към целите, свързани с предпазните мерки съгласно настоящото споразумение.ИНСПЕКЦИОННИ ПРОВЕРКИЧлен 70Общи разпоредбиАгенцията може да извършва инспекционни проверки съгласно разпоредбите на настоящото споразумение.Цел на инспекционните проверкиЧлен 71Агенцията може да извършва ad hoc проверки с цел:а) да проверява информацията, съдържаща се в първоначалния отчет по ядрените материали, предмет на предпазни мерки съгласно настоящото споразумение, и да установява и проверява измененията в ситуацията, настъпили между датата на първоначалния отчет и датата на влизане в сила на допълващите договорености по отношение на дадено съоръжение; както иб) да установява и, ако е възможно, да проверява количеството и състава на ядрените материали, предмет на предпазни мерки съгласно настоящото споразумение, в съответствие с членове 93 и 96 преди да се извърши изнасянето от държавите или в момента на внасянето на материалите в държавите, с изключение на прехвърлянията в рамките на Общността.Член 72Агенцията може да извършва рутинни инспекционни проверки с цел:а) да установява дали отчетите съвпадат със счетоводството;б) да проверява разположението, идентичността, количеството и състава на всички ядрени материали, предмет на предпазни мерки съгласно настоящото споразумение; както ив) да проверява информацията относно възможните причини за неотчитане на материали, разлики при изпращача или получателя и неточности в инвентарния опис по счетоводна книга.Член 73При условие че се спазват процедурите, формулирани в член 77, Агенцията може да извършва специални инспекционни проверки:а) с цел проверка на информацията, която се съдържа в специалните отчети; илиб) ако Агенцията сметне, че информацията, предоставена от Общността, включително разясненията на Общността и информацията, събрана от рутинните инспекционни проверки, не е достатъчна Агенцията да изпълнява успешно отговорностите си съгласно настоящото споразумение.Инспекционната проверка се счита за специална, когато е или допълнителна към рутинната инспекционна проверка, предвидена съгласно настоящото споразумение, или включва достъп до информация или места в допълнение към достъпа, уточнен в член 76 за ad hoc проверки и рутинни инспекционни проверки, или и двете.Обхват на инспекционните проверкиЧлен 74По смисъла на членове 71—73 Агенцията може:а) да проверява извлеченията, водени съгласно членове 51—58;б) да извършва независими измервания на целия ядрен материал, подлежащ на предпазни мерки съгласно настоящото споразумение;в) да проверява функционирането и калибрирането на инструментите и другата контролно-измервателна апаратура;г) да прилага и използва мерки за наблюдение и контролиране; както ид) да използва други обективни методи, които са доказали своята техническа приложимост.Член 75В обхвата на член 74 Агенцията следва да има възможността:а) да наблюдава дали образците по ключовите измервателни точки за отчетността на материалните баланси се вземат в съответствие с процедурите, съгласно които се получават представителните образци, да наблюдава обработката и анализа на образците и дали се получават дубликати на такива образци;б) да наблюдава дали измерванията на ядрените материали при ключовите измервателни точки за отчетността на материалните баланси са представителни, както и да наблюдава калибрирането на използваните инструменти и другата контролно-измервателна апаратура;в) да постигне съответните договорености с Общността и в необходимата степен със съответните държави, съгласно които при необходимост:(i) да се направят допълнителни измервания и да се вземат допълнителни проби за използване от Агенцията;(ii) да се анализират стандартните аналитични проби на Агенцията;(iii) да се използват съответните подходящи абсолютни стандарти при калибрирането на използваните инструменти и другата контролно-измервателна апаратура;(iv) да се извърши останалото калибриране.г) да се предвиди използването на своя собствена апаратура с оглед извършването на независимо измерване и наблюдение, като в случай, че това е уговорено и уточнено в допълващите договорености, да се предвиди инсталирането на такава апаратура;д) да запечатва със свои собствени пломби и печати хранилищата в случай, че това е уговорено и уточнено в допълващите договорености;е) да постигне договорености с Общността и със съответните държави относно изпращането на взетите за използване от Агенцията проби.Достъп до инспекционна проверкаЧлен 76а) По смисъла на член 71, буква а), и докато в допълващите договорености се уточнят стратегическите точки, инспекторите от Агенцията имат право на достъп до всички места, където съгласно първоначалния отчет, или която и да било проведена инспекционна проверка, са разположени ядрени материали, предмет на предпазни мерки съгласно настоящото споразумение.б) По смисъла на член 71, буква б), инспекторите на Агенцията имат право на достъп до всички места, за които Агенцията е била нотифицирана в съответствие с член 92, буква г), (iii) или член 95, буква г), (iii).в) По смисъла на член 72, инспекторите имат право на достъп само до стратегическите точки, посочени в допълващите договорености, и до отчетите, съхранявани съгласно членове 51—58.г) В случай, че Общността стигне до заключението, че някакви необичайни обстоятелства изискват разширено ограничаване на достъпа за Агенцията, Общността и Агенцията незабавно се договарят с цел Агенцията да изпълни своите задължения предвид тези ограничения. Генералният директор докладва на Съвета за всяка такава договореност.Член 77Предвид обстоятелствата, които могат да доведат до специални инспекционни проверки за целите, посочени в член 73, Общността и Агенцията следва да пристъпят към незабавни консултации. В резултат от такива консултации Агенцията може:а) да извършва допълнителни инспекционни проверки извън обичайните инспекционни проверки съгласно настоящото споразумение; както иб) да получава достъп, по споразумение с Общността, до информация и места, в допълнение към уточнените в член 76. Всички разногласия следва да се решават в съответствие с членове 21 и 22. При положение, че Общността или дадена държава заведат дело по съществен и спешен въпрос, доколкото съответната страна е индивидуално засегната, се прилага член 18.Периодичност и интензивност на рутинните инспекционни проверкиЧлен 78Броят, интензивността и продължителността на рутинните инспекционни проверки при оптимално синхронизиране следва да се поддържат близо до минималното и да са в съответствие с ефективното изпълнение на процедурите по прилагане на предпазните мерки съгласно настоящото споразумение, като е необходимо да се постигне оптимално и най-икономично използване на наличните инспекционни ресурси съгласно настоящото споразумение.Член 79Агенцията може да извършва по една рутинна инспекционна проверка годишно на съоръженията и областите на материалните баланси извън съоръженията според съдържанието или според количеството ядрени материал, необходим за производствената дейност за една година, което се окаже по-голямо, като количеството не може да превишава пет ефективни килограма.Член 80Броят, интензивността, продължителността, синхронизирането и режимът на рутинните инспекционни проверки по съоръженията според съдържанието или според количеството материал, необходим за производствената дейност за една година ядрени материали, чието количество превишава пет ефективни килограма, се определя според критерия, че в максималния или ограничения случай режимът на проверката не може да бъде по-интензивен, отколкото е необходимо и достатъчно за поддържане последователността на информацията относно потока и инвентарния опис на ядрените материали, като усилието по максималната рутинна проверка на такива съоръжения следва да се определя, както следва:а) за реактори и запечатани складови съоръжения общата максимална величина за рутинна проверка за период от една година се определя, като се допуска една шеста част от една човекогодина за такова съоръжение;б) за съоръжения, различни от реактори или запечатани складови съоръжения, в които се борави с плутоний или обогатен до над 5 % уран, общата максимална величина за рутинна инспекционна проверка за период от една година се определя, като се допуска за едно такова съоръжение 30 × √E човекодни инспекционна проверка годишно, където Е представлява инвентарният запас или количеството ядрени материал, необходим за производствената дейност за една година, което се окаже по-голямо, като количеството е изразено в действителни килограми. Максимумът, установен за който и да било такова съоръжение, обаче, не може да бъде равен на по-малко от 1,5 човекогодини инспекционна проверка; както ив) за съоръжения, които не са обхванати в букви а) или б), общата максимална величина за рутинна инспекционна проверка за период от една година се определя, като се допуска за едно такова съоръжение една трета част от една човекогодина плюс 0,4 × Е човекодни инспекционна проверка годишно, където Е представлява инвентарният запас или количеството ядрени материал, необходим за производствената дейност за една година, което се окаже по-голямо, като количеството е изразено в ефективни килограми.Страните по настоящото споразумение могат да достигнат до съгласие да внесат изменения в цифрите за максималната величина на проверката, формулирана в настоящия член, в случай, че Съветът установи, че такива изменения са обосновани.Член 81Съгласно членове 78—80 критериите, които трябва да се използват за определяне на действителния брой, интензивността, продължителността, синхронизирането и режима на рутинните инспекционни проверки по отношение на всяко съоръжение включват:а) формата на ядрените материали, по-специално, дали ядрените материали са в насипно състояние или се съдържат в редица отделни артикули; химическият им състав, а ако става въпрос за уран, дали е с нисък или висок процент на обогатяване; както и тяхната достъпност;б) ефективност на предпазни мерки, предприети от Общността, включително степента, до която операторите на съоръженията са функционално независими от предпазните мерки на Общността; степента, до която Общността е изпълнила мерките, уточнени в член 32; навременното изпращане на отчетите до Агенцията; тяхното съответствие на данните, получени при независимите проверки, провеждани от Агенцията; както и количеството и точността на неотчетения материал, проверен от Агенцията;в) характеристики на работния цикъл на ядреното гориво в държавите, в частност, броят и типовете съоръжения, в които са налице ядрени материали, подлежащи на предпазни мерки съгласно настоящото споразумение, характеристиките на такива съоръжения, отнасящи се до предпазни мерки съгласно настоящото споразумение, особено степента на контролиране; степента, до която конструкцията на такива съоръжения улеснява проверката на потока и описа на ядрените материали; както и степента, в която може да се съпостави информацията от различните области на материалните баланси;г) международна взаимозависимост, особено степента, в която ядрени материали се получават от другите държави или се изпращат за тях с цел използване или преработка; всякакви дейности по проверки, осъществявани от Агенцията във връзка със същите, както и степента, до която ядрените дейности във всяка държава са взаимосвързани с тези в другите държави; както ид) технически разработки в областта на предпазните мерки, включително използването на статистически методи и произволното подбиране на образци при оценяването на потока ядрени материали.Член 82Агенцията и Общността провеждат консултации в случай, че последната счита, че в хода на инспекционната проверка се обръща ненужно много внимание на определени съоръжения.Известие за инспекционни проверкиЧлен 83Агенцията изпраща предварително известие до Общността и до съответните държави преди пристигането на инспекторите на Агенцията на съоръженията или в областите на материалните баланси извън съоръженията, както следва:а) за ad hoc проверки съгласно член 71, буква б), поне 24 часа; за такива съгласно член 71, буква а), както и за дейностите, предвидени в член 48, поне една седмица;б) за специални инспекционни проверки съгласно член 73, във възможно най-кратки срокове след провеждането на консултациите между Агенцията и Общността съгласно член 77, като се разбира, че известието за пристигането на инспекторите би представлявало част от самите консултации; както ив) за рутинни инспекционни проверки съгласно член 72, поне 24 часа за съоръженията, посочени в член 80, буква б) и запечатаните складови съоръжения, в които се съхранява плутоний или обогатен до над 5 % уран, и една седмица във всички останали случаи.В такова известие за инспекционни проверки следва да бъдат включени имената на инспекторите на Агенцията, да са посочени съоръженията и областите на материални баланси извън съоръженията, в които предстои посещение, както и периодът от време, през който същите предстои да бъдат инспектирани. В случай, че инспекторите на Агенцията предстои да пристигнат от територия извън територията на държавите, Агенцията изпраща предварително известие относно мястото и времето на тяхното пристигане на територията на държавите.Член 84Въпреки разпоредбите на член 83, Агенцията може, като допълнителна мярка, да извърши, без да изпраща предварително известие, част от рутинната инспекционна проверка съгласно член 80 и в съответствие с принципа на случайния подбор. При извършването на всякакви инспекционни проверки без предварително обявяване Агенцията отчита изцяло работната програма, предвидена съгласно член 64, буква б). Освен това, във всички случаи, в които е възможно, на базата на работната програма Агенцията информира периодично Общността и съответната държава за своята обща програма на обявени и необявени инспекционни проверки, като уточнява основните периоди, за които са предвидени инспекционните проверки. При извършване на всякакви необявени проверки Агенцията полага всички усилия за свеждане до минимум на възможните практически трудности за Общността и за съответната държава, както и за операторите на съоръжението, като взема предвид съответните разпоредби на членове 44 и 89. По аналогичен начин Общността и съответната държава полагат всички усилия с оглед улесняване задачата на инспекторите на Агенцията.Назначаване на инспектори на АгенциятаЧлен 85При назначаване на инспектори от Агенцията се прилагат следните процедури:а) Генералният директор информира Общността и държавите в писмен вид относно името, квалификацията, националността, длъжността и други такива данни, които могат да бъдат от значение, както и относно всяко длъжностно лице от Агенцията, което той предложи за назначаване като инспектор на Агенцията за държавите;б) Общността информира Генералния директор в 30-дневен срок, считано от датата на получаване на такова предложение, относно това дали предложението е прието;в) Генералният директор може да назначи всяко длъжностно лице, което е одобрено от Общността и държавите като един от инспекторите на Агенцията за държавите, като информира Общността и държавите относно такива назначения; както иг) Генералният директор, в отговор на искане от страна на Общността или по собствена инициатива незабавно информира Общността и държавите относно всяко оттегляне на назначение на длъжностно лице от длъжността инспектор на Агенцията за държавите.Въпреки това, по отношение на инспекторите на Агенцията, необходими за дейностите, предвидени съгласно член 48, както и за извършване на ad hoc инспекционни проверки съгласно член 71, буква а), процедурите по назначаването се изпълняват по възможност в рамките на 30 дни след влизането в сила на настоящото споразумение. В случай, че такова назначение се окаже невъзможно в този срок, инспекторите на Агенцията получават временни назначения за такива цели.Член 86Държавите предоставят или подновяват по най-бързия възможен начин съответните визи, когато са необходими, за всеки инспектор на Агенцията, назначен в съответствие с член 85.Действия и посещения на инспекторите на АгенциятаЧлен 87Инспекторите на Агенцията, при упражняване на своите функции съгласно член 48 и членове 71—75, осъществяват своите дейности по начин, спомагащ за избягване на възпрепятстване или забавяне на строителните работи, работите по пускане в експлоатация или процеса на работа на съоръженията или за избягване на отслабване на тяхната безопасност. В частност, инспекторите на Агенцията не работят сами с никое съоръжение, нито управляват работата на персонала на дадено съоръжение. Ако инспекторите на Агенцията сметнат, че в съответствие с членове 74 и 75, някои операции на дадено съоръжение следва да се изпълняват от оператор, те следва да представят молба по този въпрос.Член 88Когато инспектори на Агенцията изискват дадени услуги, които се налице в дадена държава, включително използването на съоръжения, свързани с извършването на инспекционните проверки, съответната държава и Общността правят необходимото с оглед улесняване извършването на такива услуги и използването на такива съоръжения от инспекторите на Агенцията.Член 89Общността и съответните държави имат право инспекторите на Агенцията по време на своите проверки да бъдат придружавани от техни собствени инспектори и съответно от техни представители, при условие че по този начин работата на инспекторите на Агенцията при упражняването на техните функции не се забавя, нито се възпрепятства.ОФИЦИАЛЕН ОТЧЕТ НА АГЕНЦИЯТА ЗА ПРОВЕДЕНИТЕ ПРОВЕРКИЧлен 90Агенцията информира Общността относно използването от заинтересованите страни на:а) резултатите от инспекционните проверки, на интервали, които трябва да бъдат уточнени в допълващите договорености; иб) заключенията, които е изготвила вследствие на нейните дейности по проверка.ТРАНСФЕР ВЪВ ИЛИ ИЗВЪН ДЪРЖАВИТЕЧлен 91Общи разпоредбиЯдрените материали, предмет на предпазни мерки съгласно настоящото споразумение, или за които се изискват такива предпазни мерки, които се пренасят в или извън държавите за целите на настоящото споразумение, следва да се разглеждат като отговорност на Общността и на съответните държави:а) що се отнася до трансфер на ядрени материали в държавите, считано от момента, когато такова задължение престава да е отговорност на държавата, от която се прехвърлят материалите, и не по-късно от момента, когато материалите стигнат до местоназначението си; както иб) що се отнася до трансфер на ядрени материали извън държавите до момента, когато държавата, получател има такава отговорност, и не по-късно от момента, когато материалите стигнат до местоназначението си.Точката, в която се осъществява прехвърлянето на отговорността, се определя в съответствие с подходящи договорености, които следва да се направят от една страна, от Общността и от съответната държава, а от друга, от държавата, в която или от която се трансферират ядрените материали. Нито Общността, нито дадена държава не се счита, че имат такава отговорност за ядрените материали само поради факта, че по пътя си ядрените материали се намират на територията на дадена държава, или че ядрените материали се транспортират с кораб, плаващ под флага на дадена държава, или че се транспортират със самолет на дадена държава.Трансфери извън държавитеЧлен 92а) Общността нотифицира Агенцията относно всеки планиран трансфер на ядрени материали, предмет на предпазни мерки съгласно настоящото споразумение, ако пратката превишава тегло от един ефективен килограм или, в случаите с съоръжения, които по принцип трансферират значителни количества в същата държава на пратки, всяка от които не превишава един ефективен килограм, ако така е посочено в допълващите договорености.б) Такова нотифициране се изпраща до Агенцията след приключването на договореностите, от които произтича прехвърлянето в рамките на срок, уточнен в допълващите договорености.в) Агенцията и Общността могат да се споразумеят по различните процедури за предварително нотифициране.г) В нотифицирането следва да бъде посочено следното:(i) идентификацията и по възможност очакваното количество и съставът на ядрените материали, които предстои да бъдат прехвърлени, както и областта на материалния баланс, от която материалите се очаква да дойдат;(ii) държавата, за която са предназначени ядрените материали;(iii) датите и местата, на които ядрените материали следва да бъдат подготвени за изпращане;(iv) приблизителните дати на изпращане и пристигане на ядрените материали; както и(v) в коя точка от трансфера държавата получател ще поеме отговорността за ядрените материали за целите на настоящото споразумение, както и вероятната дата, на която тази точка ще бъде достигната.Член 93Нотифицирането, предвидено в член 92, следва да бъде такова, че да даде възможност на Агенцията да извърши ad hoc инспекционна проверка с цел идентифициране и, по възможност, проверка на количеството и състава на ядрените материали, преди същите да са били трансферирани извън територията на държавите, с изключение на трансферите в рамките на Общността, като по желание на Агенцията или по искане на Общността, да постави печати по ядрените материали в момента, когато същите са готови за изпращане. Въпреки това, трансферът на ядрените материали не следва да се отлага по какъвто и да било начин от нито едно действие, предприето или наблюдавано от Агенцията съгласно такова нотифициране.Член 94Ако ядрените материали не са предмет на предпазни мерки от страна на Агенцията в държавата получател, Общността се договаря с Агенцията да получи в рамките на три месеца, считано от датата на която държавата получател е приела да поеме отговорността за ядрените материали, потвърждение от държавата получател за трансфера.Трансфер в държавитеЧлен 95а) Общността нотифицира Агенцията относно всеки очакван трансфер в държавите на ядрени материали, за които се изисква да бъдат предмет на предпазните мерки съгласно настоящото споразумение, ако пратката превишава тегло от един ефективен килограм, или са предназначени за съоръжения, към които е обичайна практика да се прехвърлят значителни количества от същата държава, разпределени на пратки, всяка от които не превишава един ефективен килограм, ако така е уточнено в допълващите договорености.б) Агенцията се нотифицира колкото е възможно по-рано относно очаквано пристигане на ядрените материали, като при всички случаи се спазват ограничителните срокове, посочени в допълващите договорености.в) Агенцията и Общността могат да се споразумеят по различните процедури за предварителното нотифициране.г) Нотифицирането уточнява следното:(i) идентификацията и по възможност очакваното количество и състава на ядрените материали;(ii) в коя точка от трансфера Общността и съответната държава ще поемат отговорността за ядрените материали по смисъла на настоящото споразумение, както и вероятната дата, на която тази точка ще бъде достигната; както и(iii) очакваната дата на пристигане, местоназначението, както и датата на която се планира ядрените материали да бъдат разопаковани.Член 96Нотифицирането, посочено в член 95, следва да бъде такова, че да даде възможност на Агенцията да извърши ad hoc инспекционна проверка с цел идентифициране и, по възможност, проверка на количеството и състава на ядрените материали на териториите на държавите, с изключение на трансферите в рамките на Общността, по времето, когато пратката се разопакова. Въпреки това, разопаковането на ядрените материали не следва да се бави по какъвто и да било начин от нито едно действие, предприето или наблюдавано от Агенцията съгласно такова нотифициране.Член 97Специални отчетиОбщността съставя специален отчет, съгласно посоченото в член 68, ако някой необичаен инцидент или обстоятелство кара Общността счита, че е налице или е възможно да се е стигнало до загуба на ядрени материали, включително настъпването на значително забавяне по време на трансфер в или извън държавите.ДЕФИНИЦИИЧлен 98По смисъла на настоящото споразумение:1. А. Общността означава и двете понятия, както следва:а) юридическото лице, създадено по силата на Договора за създаване на Европейската общност за атомна енергия (Евратом), която е страна по настоящото споразумение; както иб) териториите, на които се прилага Договорът за Евратом.Б. Държавите означава държавите, които не притежават ядрени оръжия, които са членки на Общността, и които са страна по настоящото споразумение.2. А. Изравняване означава вписване в счетоводен отчет или отчет, който показва разликата изпращач/получател или неосчетоводен материал.Б. Годишно вложено количество означава количеството материал, необходим за производствената дейност за една година на едно съоръжение, работещо с номинална мощност, по смисъла на членове 79 и 80.В. Партида означава част от ядрен материал, който представлява единица за целите на отчетността на ключова измервателна точка, чието количество и състав са определени от единствен набор спецификации или измервания. Ядреният материал може да бъде в насипно състояние или да се съхранява в няколко отделни артикули.Г. Данни за партидата означава общото тегло на всеки елемент от ядрения материал, а що се отнася до плутония и урана, когато е уместно, изотопния състав. Мерните единици за отчетността са, както следва:а) грамове за плутоний със защитен слой;б) грамове за сумиран уран-235 и грамове за уран-235 със защитен слой плюс уран-233 за уран, обогатен с тези изотопи;в) килограми за торий със защитен слой, естествен уран или обеднен уран.За целите на отчетността от теглата на отделните елементи в партидата следва да се направи сбор преди да се закръгли до най-близкото цяло число.Д. Инвентарен опис по счетоводна книга на област на материален баланс означава алгебричната сума от последния инвентарен опис на материалните запаси от тази област на материален баланс плюс всички инвентарни изменения, станали от времето, когато е бил регистриран този последен инвентарен опис на материалните запаси.Е. Корекция означава вписване в счетоводен отчет или в отчет за поправяне на установена грешка или за отразяване на по-добро измерване на предварително вписано в счетоводния отчет или в отчета количество. Всяка корекция трябва да указва вписването, към което се отнася.Ж. Ефективен килограм означава специална мерна единица, използвана при предпазните мерки, прилагани по отношение на ядрените материали. Количеството в ефективни килограми се получава, като се взема:а) за плутоний, теглото му в килограми;б) за уран със степен на обогатяване 0,01 (1 %) и повече, теглото му в килограми, умножено по неговата степен на обогатяване на квадрат;в) за уран със степен на обогатяване под 0,1 (1 %) и над 0,005 (0,5 %), теглото му в килограми, умножено по 0,0001; иг) за обеднен уран със степен на обогатяване 0,005 (0,5 %) или по-ниска, както и за торий, теглото му в килограми, умножено по 0,00005.З. Обогатяване означава съотношението на комбинираното тегло на изотопите уран-223 и уран-235 към теглото на целия уран, за който се правят изчисления.И. Съоръжение означава:а) реактор, критично съоръжение, преработвателния подстанция, производствена мощност, съоръжение за повторна преработка, установка за отделяне на изотопи или отделна складова инсталация; както иб) всяко място, където е обичайно използването на ядрените материали в количества, превишаващи един ефективен килограм.Й. Инвентарна промяна означава увеличаване или намаляване по отношение на партидите на ядрените материали в дадена област на материален баланс; такава промяна е последица от едно от следните:а) Увеличаване:(i) внос;(ii) вътрешно държавна доставка: доставки от териториите на държавите; от други области на материален баланс; от дейност, неподлежаща на предпазни мерки (дейност за цели извън мирните); на началната точка на прилагането на предпазните мерки;(iii) ядрено производство: производство на специални ядрени материали в реактор; както и(iv) прекратяване на освобождаване: подновяване прилагането на предпазни мерки по отношение на ядрените материали, които преди това са били освободени от такива мерки предвид тяхната употреба или количество.б) Намаляване:(i) износ;(ii) изпращане в чужбина: доставки на териториите на държавите към други области на материален баланс или за дейност, неподлежаща на предпазни мерки (дейност за цели извън мирните);(iii) ядрена загуба: загуба на ядрен/и материал/и поради трансформирането им в друг/и елемент/и или изотоп/и като резултат от ядрени реакции;(iv) измерени отпадъци: ядрени материали, които са премерени или оценени въз основа на измервания и изхвърлени по такъв начин, че не са годни за по-нататъшна употреба;(v) задържани отпадъци: ядрени материали, създадени в процеса на преработка или при производствена авария, за които се счита, че понастоящем не са възстановими, но които са на склад;(vi) освобождаване: освобождаване на ядрени материали от предпазни мерки предвид тяхната употреба или количество; и накрая;(vii) други загуби: например, загуби вследствие на авария (невъзстановими и необратими загуби на ядрени материали, възникнали в резултат от производствена авария) или кражба.К. Ключова измервателна точка означава място, където ядрените материали са в такава форма, която позволява те да бъдат измерени с цел определяне на потока или инвентарната наличност. Така ключовите измервателни точки включват, но не са ограничени до, входовете и изходите (включително измерените отпадъци) и хранилищата в областите на материален баланс.Л. Човекоден при инспекционна проверка, по смисъла на член 80, означава 300 човекодни инспекционни проверки, като човекоден е ден, през който един инспектор има непрекъснат достъп до съоръжение за не повече от общо осем часа.М. Област на материален баланс означава област на територията на съоръжение или извън тази територия, например:а) може да се определи количеството ядрени материали при всеки трансфер в или от всяка област на материален баланс; както иб) наличният запас ядрени материали във всяка област на материален баланс може да се определи, когато това е необходимо, в съответствие с уточнените процедури, с цел да се установи материалният баланс за целите на предпазните мерки на Агенцията.Н. Неотчетен материал означава разликата между материалната наличност според счетоводната книга и действителните материални запаси.О. Ядрен материал означава всякакъв източник или всякакъв специален ядрен материал съгласно дефиницията по член ХХ от Устава. Терминът "изходен материал" не следва да се тълкува като отнасящ се до рудата или до рудните утайки. Всяко определение, което се дава от Съвета съгласно член ХХ от Устава, след като настоящото споразумение влезе в сила, и което допълва списъка на материалите, които се считат за изходни материали или списъка на специалните ядрени материали, влиза в сила съгласно настоящото споразумение само след одобрение от Общността и държавите.П. Действителни материални запаси означава сумата от всички измерени или производни оценки на количествата на партидите ядрени материали, налични в даден момент и в рамките на дадена област на материален баланс, получена в съответствие с определени процедури.Р. Разлика при изпращача и получателя означава разликата между количеството ядрени материали в дадена партида, съгласно отразеното в областта на материален баланс, откъдето материалите се изпращат и съгласно измерванията в областта на материален баланс, където материалите се получават.С. Изходни данни означава данните, записани по време на измерването или калибрирането, или използвани за получаване на емпирични връзки, от които се определят ядрените материали и се получават данните за партидите. Изходните данни могат да включват, например, теглото на съединенията, факторите на конверсия, с които се определя теглото на даден елемент, относителното тегло, концентрацията на елемента, изотопните съотношения, отношението между обема и показанията на манометъра и отношението между произведения плутоний и генерираната мощност.Т. Стратегическа точка означава място, избрано при изучаването на конструктивната информация, където при нормални условия и при комбиниране с информацията от всички стратегически точки, събрани заедно, се получава и проверява информацията, необходима и достатъчна за изпълнението на предпазните мерки; дадена стратегическа точка може да включва всяко място, в което се извършват ключови измервания, свързани с отчетността на материалния баланс, и където се осъществяват мерките за контрол и наблюдение.--------------------------------------------------19780222ПРОТОКОЛЧлен 1С настоящия протокол се разширява обхвата на някои разпоредби от Споразумението, и по-специално, се посочват условията и средствата, съгласно които се извършва сътрудничеството при прилагането на предпазните мерки, предвидени съгласно Споразумението, по начин, че да се избегне ненужното дублиране на дейностите на Общността в областта на предпазните мерки.Член 2Общността събира информацията относно съоръженията и ядрените материали извън съоръженията, която трябва да се предостави на Агенцията съгласно Споразумението въз основа на съгласуван примерен въпросник, приложен към допълващите договорености.Член 3Агенцията и Общността извършват съвместно разглеждането на описателната информация съгласно член 46, букви а) до е) от Споразумението и включват съгласуваните резултати по същата, отразени в допълващите договорености. Проверката на описателната информация, предвидена в член 48 от Споразумението се извършва от Агенцията в сътрудничество с Общността.Член 4При предоставяне на Агенцията на информацията, предвидена съгласно член 2 от настоящия протокол, Общността изпраща също и информация относно методите за инспекционни проверки, които Общността предлага да се използват, както и цялостните предложения, включително оценките на дейността по проверяване по време на рутинните инспекционни проверки, за формуляри, които да бъдат приложения към допълващите договорености, отнасящи се до съоръженията и областите на материален баланс извън съоръженията.Член 5Изготвянето на приложените към допълващите договорености формуляри се извършва съвместно от Агенцията и Общността.Член 6Общността събира отчетите от операторите, води централизирана отчетност въз основа на тези отчети и пристъпва към технически и счетоводен контрол, както и към анализиране на получената информация.Член 7При изпълнението на задачите, посочени в член 6 от настоящия протокол, Общността всеки месец изготвя и изпраща на Агенцията отчети относно инвентарните промени в сроковете, определени в допълващите договорености.Член 8Освен това, Общността предава на Агенцията отчетите по материалните баланси и инвентарните описи за материалните наличности, както са уточнени в допълващите договорености.Член 9Формата и форматът на отчетите, предвидени в членове 7 и 8 от настоящия протокол, съгласно договореното между Агенцията и Общността, се отразява в допълващите договорености.Член 10Дейностите по рутинните инспекционни проверки, провеждани от Общността и от Агенцията, включително инспекционните проверки, посочени в член 84 от споразумението, по смисъла на споразумението, се координират в съответствие с разпоредбите на членове 11 до 23 от настоящия протокол.Член 11Въпреки условията на членове 79 и 80 от споразумението, при определяне на действителния брой, интензивността, продължителността, синхронизирането и режима на инспекционните проверки на Агенцията на всяко съоръжение, следва да се вземат предвид дейностите по проверката, която се извършва от Общността в рамките на многонационалната ѝ система от предпазни мерки съгласно разпоредбите на настоящия протокол.Член 12Дейностите по проверката съгласно споразумението се определят за всяко съоръжение, като се използват критериите по член 81 от споразумението. Такива критерии се изпълняват, като се използват правилата и методите, формулирани в допълващите договорености, които са използвани при изчисляване на дейностите по проверките по отношение на конкретните примери, приложени към допълващите договорености. Тези правила и методи се преразглеждат от време на време, съгласно член 7 от споразумението, предвид технологичното развитие в областта на предпазните мерки и придобития опит.Член 13Такава интензивност на проверките, изразена като съгласувани оценки на действителната интензивност на проверките, която трябва да се прилага, се обяснява в допълващите договорености заедно със съответните описания на подходите при проверката и обхвата на инспекционните проверки, които предстои да бъдат извършени от Общността и от Агенцията. Тази интензивност на инспекционните проверки при нормални работни условия и при условията, изброени по-долу, представлява действителният максимум на интензивност на инспекционните проверки по съоръжения съгласно споразумението:а) запазване продължителната валидност на информацията относно предпазните мерки на Общността, предвидени съгласно член 32 от Споразумението, както е уточнено в допълващите договорености;б) запазване продължителната валидност на информацията, която се предоставя на Агенцията в съответствие с член 2 от настоящия протокол;в) продължаване представянето от страна на Общността на отчетите съгласно членове 60, 61, членове 63 до 65 и членове 67 до 69 от Споразумението, както е уточнено в допълващите договорености;г) продължаване прилагането на договореностите за координиране на инспекционните проверки съгласно член 10 до 23 от настоящия протокол, както е уточнено в допълващите договорености; както ид) прилагането от страна на Общността на дейностите по инспекционни проверки по отношение на дадено съоръжение, както е уточнено в допълващите договорености, съгласно настоящия член.Член 14а) Въпреки условията на член 13 от настоящия протокол, инспекционните проверки на Агенцията се провеждат едновременно с инспекционните проверки на Общността. Инспекторите на Агенцията присъстват по време на извършване на някои инспекции на Общността.б) Въпреки разпоредбите на буква а), винаги когато Агенцията може да постигне целите на рутинните инспекционни проверки, изложени в споразумението, инспекторите на Агенцията изпълняват разпоредбите на членове 74 и 75 от споразумението, по време на наблюдението на инспекционните дейности на инспекторите на Общността, при условие обаче че:(i) по отношение на проверките от страна на инспекторите на Агенцията, които трябва да бъдат проведени извън наблюдението на инспекционните проверки на инспекторите на Общността, които могат да бъдат предвидени, същите следва да бъдат уточнени в допълващите договорености; както и(ii) по време на дадена инспекционна проверка инспекторите на Агенцията могат да извършват инспекционни дейности, различни от наблюдение на инспекционни дейности на инспекторите от Общността в случаите, в които те сметнат за съществено и спешно, ако Агенцията не може по друг начин да постигне целите на своите рутинни инспекционни проверки и такива случаи не са били предвидими.Член 15Общият график и планирането на инспекционните проверки на Общността съгласно споразумението се определя от Общността в сътрудничество с Агенцията.Член 16Договореностите относно присъствието на инспекторите на Агенцията в процеса на извършване на някои инспекционни проверки от страна на Общността се съгласуват предварително между Агенцията и Общността за всеки тип съоръжение и при необходимост, за всяко съоръжение.Член 17С цел да се даде на Агенцията възможност да решава, въз основа на изискванията към случайния подбор, по отношение на присъствието ѝ на точно определена инспекционна проверка на Общността, Общността предоставя на Агенцията предварително справка относно броя, типовете и съдържанието на обектите, които предстои да се инспектират в съответствие с информацията, предоставена на Общността от оператора на съоръжението.Член 18Техническите процедури общо за всеки тип съоръжение и в необходимата степен за отделните съоръжения се съгласуват предварително между Агенцията и Общността, в частност, по отношение на:а) определянето на методите за случаен подбор на статистически образци; както иб) проверката и идентифицирането на стандартите.Член 19Договореностите във връзка с координирането за всеки тип съоръжение, изложени в допълващите договорености, служат за основа на договореностите по координирането, които трябва да се уточнят в приложения формуляр към всяко съоръжение.Член 20Специфичните координационни действия по въпросите, посочени в приложените формуляри към съоръженията съгласно член 19 от настоящия протокол, се предприемат съвместно от длъжностни лица, представители на Общността и Агенцията, назначени с тази цел.Член 21Общността предава на Агенцията работната си документация по онези проверки, на които са присъствали инспекторите на Агенцията, заедно с отчетите от инспекционните проверки за всички други инспекционни проверки, извършени от Общността съгласно споразумението.Член 22Пробите ядрени материали за Агенцията се извличат от същите случайно избрани партиди, от които са взети и пробите за Общността, като извличането става заедно с пробите за Общността, с изключение на случаите, в които поддържането на или редуцирането на нивото на интензивност на проверката на Агенцията изисква независимо вземане на проби от Агенцията, предварително съгласувано и уточнено в допълващите договорености.Член 23Честотата на проверките на наличните материални запаси, които се извършват от операторите от съоръженията и трябва да се проверят за целите на предпазните мерки, са в съответствие с целите, установени като насоки в допълващите договорености. Ако допълнителните дейности съгласно споразумението по отношение на наличните материални запаси се считат за съществени, същите се обсъждат в Комитета за връзки съгласно член 25 от настоящия протокол и се съгласуват преди осъществяването им.Член 24Във всички случаи, когато Агенцията може да постигне целите си, поставени пред ad hoc инспекционните проверки, посочени в споразумението, посредством наблюдение на инспекционните дейности от инспектори на Общността, Агенцията постига целите си с такова наблюдение.Член 25а) С оглед улесняване прилагането на споразумението и на настоящия протокол, се създава Комитет за връзки, който се състои от представители на Агенцията и на Общността.б) Комитетът провежда заседанията си най-малко един път в годината:(i) по-специално, за да направи преглед на изпълнението на договореностите относно координацията, предвидени съгласно настоящия протокол, включително съгласуваните оценки за работата на инспекционните проверки;(ii) за да направи проверка на разработването на предпазни методи и техники; както и(iii) за да разгледа всякакви въпроси, поставени на периодичните заседания, упоменати в буква в).в) Комитетът се събира периодично на по-ниско равнище за обсъждане, по-специално и доколкото е необходимо, на отделни съоръжения, функционирането на договореностите относно координацията, предвидени в настоящия протокол, включително, в светлината на техническото и оперативното развитие, актуализиране на съгласуваните оценки за усилията по инспекционните проверки по отношение на промените в количествата материали, необходими за производствения процес за една година, промените в инвентарните наличности, както и в работните програми на съоръженията, и наред с това, прилагането на инспекционните процедури в различните типове рутинни инспекционни дейности и, като цяло, статистическите изисквания за вземане но проби. Всички въпроси, останали неуредени, се обсъждат на заседанията, упоменати в буква б).г) Без да се засягат спешните действия, които може да бъдат изискуеми съгласно споразумението, ако възникнат проблеми при прилагането на член 13 от настоящия протокол, и по-специално, когато Агенцията е счела, че условията, посочени в този член, не са спазени, Комитетът се събира на заседание възможно най-скоро и на подходящо равнище с оглед оценка на ситуацията и обсъждане на необходимите мерки, които да бъдат взети във връзка с това. Ако проблемът остане неразрешен, Комитетът има правото да направи подходящи предложения към страните и, в частност, с оглед внасяне на изменения в оценките за инспекционните дейности при рутинни проверки.д) При необходимост, Комитетът изработва предложения по въпросите, за които се изисква съгласието на страните.--------------------------------------------------